CELEX: 32014D0773
Language: et
Date: 2014-10-30 00:00:00
Title: 2014/773/EL: Komisjoni rakendusotsus, 30. oktoober 2014 , erandite kehtestamise kohta Euroopa Parlamendi ja nõukogu määruse (EÜ) nr 452/2008 (milles käsitletakse statistika koostamist ja arendamist hariduse ja elukestva õppe valdkonnas) rakendamisel Belgia, Iirimaa, Prantsusmaa, Malta ja Soome puhul (teatavaks tehtud numbri C(2014) 7865 all)

4.11.2014   
            
            
               ET
            
            
               Euroopa Liidu Teataja
            
            
               L 316/67
            
         KOMISJONI RAKENDUSOTSUS,
   30. oktoober 2014,
   erandite kehtestamise kohta Euroopa Parlamendi ja nõukogu määruse (EÜ) nr 452/2008 (milles käsitletakse statistika koostamist ja arendamist hariduse ja elukestva õppe valdkonnas) rakendamisel Belgia, Iirimaa, Prantsusmaa, Malta ja Soome puhul
   
      
         (teatavaks tehtud numbri C(2014) 7865 all)
      
   
   (Ainult hollandi-, inglis-, malta-, prantsus-, rootsi- ja soomekeelne tekst on autentsed)
   
      (2014/773/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2008. aasta määrust (EÜ) nr 452/2008, milles käsitletakse statistika koostamist ja arendamist hariduse ja elukestva õppe valdkonnas, (1) eriti selle artikli 6 lõiget 3,
   võttes arvesse Belgia Kuningriigi, Iirimaa, Prantsuse Vabariigi, Malta Vabariigi ja Soome Vabariigi esitatud taotlusi
   ning arvestades järgmist:
   
               (1)
            
            
               Määrusega (EÜ) nr 452/2008 on kehtestatud hariduse ja elukestva õppe valdkonda käsitleva Euroopa statistika süstemaatilise koostamise ühine raamistik. Seda kasutatakse statistika koostamiseks täiskasvanute osalemise kohta elukestvas õppes.
            
         
               (2)
            
            
               Määruse (EÜ) nr 452/2008 artikli 6 lõikes 3 on ette nähtud, et vajaduse korral võib liikmesriikidele kehtestada piiratud erandid, mis põhinevad objektiivsetel alustel.
            
         
               (3)
            
            
               Belgia Kuningriik, Iirimaa, Prantsuse Vabariik, Malta Vabariik ja Soome Vabariik on esitanud eranditaotluse, kuna neil on vaja teha suuri muudatusi oma riiklikes statistikasüsteemides, et need oleksid täielikult vastavuses määrusega (EÜ) nr 452/2008.
            
         
               (4)
            
            
               Seega tuleks neile liikmesriikidele sellised erandid lubada.
            
         
               (5)
            
            
               Käesoleva otsusega ette nähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Iirimaal kogutakse andmeid teise uuringu jaoks, mis käsitleb täiskasvanute osalemist või mitteosalemist elukestvas õppes (edaspidi „teine täiskasvanuhariduse uuring”), 1. jaanuarist kuni 31. detsembrini 2017. Vaatlusperiood, mille kohta kogutakse elukestvas õppes osalemise andmeid, on 12 kuud enne küsitlust.
   Prantsusmaal ja Soomes kogutakse andmeid teise täiskasvanuhariduse uuringu jaoks 1. jaanuarist kuni 30. juunini 2017. Vaatlusperiood, mille kohta kogutakse elukestvas õppes osalemise andmeid, on 12 kuud enne küsitlust.
   Belgia ja Malta edastavad komisjonile (Eurostat) teise täiskasvanuhariduse uuringu mikroandmeid sisaldavad puhtad failid üheksa kuu jooksul pärast riikliku andmekogumisperioodi lõppemist.
   Artikkel 2
   Käesolev otsus on adresseeritud Belgia Kuningriigile, Iirimaale, Prantsuse Vabariigile, Malta Vabariigile ja Soome Vabariigile.
   
      Brüssel, 30. oktoober 2014
      
         
            Komisjoni nimel
         
         
            komisjoni liige
         
         Algirdas ŠEMETA
      
   
   
      (1)  ELT L 145, 4.6.2008, lk 227.